Brīvības iela (Rēzekne)
Šis raksts ir par ielu Rēzeknē. Par citām jēdziena Brīvības iela nozīmēm skatīt nozīmju atdalīšanas lapu. Brīvības iela ir viena no Rēzeknes vēsturiskajām ielām. Tā ir 777 m gara un atrodas pilsētas Dienvidu rajonā. Iela sākas krustojumā ar Atbrīvošanas aleju un beidzas pie dzelzceļa stacijas Rēzekne I. Sākotnējais ielas nosaukums bija Vakzāles iela, 1923. gadā tā ieguvusi nosaukumu — Vienības iela, bet 1940. gadā un pēc Otrā pasaules kara to nosauca par Brīvības ielu. Šo nosaukumu tā ir saglabājusi līdz mūsdienām.